ΓΡΑΠΤΗ ΕΡΩΤΗΣΗ P-3142/01

υποβολή: Gary Titley (PSE) προς την Επιτροπή

(7 Νοεμβρίου 2001)

Θέμα: Κανονισμοί περί κρατικών ενισχύσεων και μικρομεσαίες επιχειρήσεις (ΜΜΕ)

Η Επιτροπή θα γνωρίζει, βεβαίως, ότι, βάσει των ισχυόντων κανονισμών περί κρατικών ενισχύσεων, οι μικρομεσαίες επιχειρήσεις που ανήκουν σε κάποιον μεγαλύτερο όμιλο χαρακτηρίζονται ως μεγάλου μεγέθους επιχειρήσεις, ακόμη και στην περίπτωση που ο μητρικός όμιλος αντιμετωπίζει αυτές τις θυγατρικές επιχειρήσεις του ως χωριστά κέντρα κόστους/κέρδους και, πολλές φορές, τους ζητά να χρηματοδοτήσουν οι ίδιες τις επενδύσεις τους. Σύμφωνα με τους ισχύοντες κανονισμούς, οι κρατικές ενισχύσεις που χορηγούνται στις επιχειρήσεις αυτές δεν μπορούν ναπερβαίνουν τα 100 000 ευρώ την τριετία.

Η Επιτροπή θα γνωρίζει επίσης ότι τα γεγονότα της 11ης Σεπτεμβρίου επέτειναν την επιβράδυνση της παγκόσμιας οικονομίας, με σοβαρές συνέπειες για τη μεταποιητική βιομηχανία και ιδιαίτερα για τις ΜΜΕ στη Βρετανία και σε ολόκληρη την Ευρώπη.

Λαμβάνονταςπόψη τις συνθήκες αυτές, θα μπορούσε τώρα η Επιτροπή να συναινέσει στην επείγουσα αναθεώρηση των κανονισμών περί κρατικών ενισχύσεων, ιδιαίτερα δε όσον αφορά τον τρόπο με τον οποίο αυτοι επιδρούν στις ΜΜΕ που ανήκουν σε μεγαλύτερους ομίλους· Επιπροσθέτως, προτίθεται τώρα η Επιτροπή να επανεξετάσει το όριο των 100 000 ευρώ στις κρατικές ενισχύσεις προς μεγάλες επιχειρήσεις, το οποίο επιβλήθηκε για πρώτη φορά το 1996·

Απάντηση του κ. Monti εξ ονόματος της Επιτροπής

(3 Δεκεμβρίου 2001)

Το κριτήριο της ανεξαρτησίας αποτελεί ένα από τα βασικά στοιχεία για τον ορισμό μιας μικρομεσαίας επιχείρησης (ΜΜΕ) από την Επιτροπή(1). Μια εταιρία που ανήκει σε μεγαλύτερη εταιρία ή ελέγχεται από αυτή, δεν μπορεί να θεωρηθεί ως ΜΜΕ δεδομένου ότι αυτή η ιδιοκτησία ή ο έλεγχος σημαίνουν ότι η επιχείρηση δενποφέρει από τα μειονεκτήματα, μεταξύ άλλων όσον αφορά την πρόσβαση σε χρηματοδότηση, που βαρύνουν μια ανεξάρτητη ΜΜΕ. Ειδικότερα, η μεγαλύτερη εταιρία είναι οποιαδήποτε στιγμή ελεύθερη να αλλάξει τις ρυθμίσεις για τη χρηματοδότηση των επενδύσεων της μικρότερης εταιρίας.

Αν και οι μεγάλες επιχειρήσεις δεν είναι επιλέξιμες για κρατικές ενισχύσεις για επενδύσεις ή δημιουργία θέσεων απασχόλησης έξω από τιςπό βοήθεια περιοχές, μπορούν ωστόσο να τύχουν δημοσίων κονδυλίων μέχρι ορίου 100 000 για τρία έτη. Έτσι, για παράδειγμα, οι μεγάλες επιχειρήσεις είναι επιλέξιμες για περιφερειακές ενισχύσεις για επενδύσεις στιςπό βοήθεια περιοχές, ενισχύσεις για την έρευνα και την ανάπτυξη, καθώς και ενισχύσεις για κατάρτιση σύμφωνα με τους λεπτομερείς όρους που καθορίζονται στους κοινοτικούς κανόνες σχετικά με τις κρατικές ενισχύσεις.

Το όριο των 100,000 στο οποίο αναφέρεται το αξιότιμο μέλος του Κοινοβουλίου είναι το ποσό μέχρι του οποίου οι δημόσιες ενισχύσεις που χορηγούνται σε οποιαδήποτε επιχείρηση εκτός ορισμένων ευαίσθητων τομέων όπως οι μεταφορές και η γεωργία, δεν θεωρούνται ότι συνιστούν κρατική ενίσχυση κατά την έννοια του άρθρου 87 (πρώην 92) παράγραφος 1 της συνθήκης ΕΚ. Η Επιτροπή επανεξέτασε αυτό το όριο το 2000 και αποφάσισε να μη το αυξήσει.(2)

(1) ΕΕ L 107 της 30.4.1996.

(2) Κανονισμός (ΕΚ) 69/2001 της Επιτροπής της 12ης Ιανουαρίου 2001 για την εφαρμογή των άρθρων 87 (πρώην άρθρο 92) και 88 (πρώην άρθρο 93) της συνθήκης ΕΚ περί ελάχιστης ενίσχυσης, ΕΕ L 10 της 13.1.2001.